માનવમિત્ર, નવી દિલ્હી : કોંગ્રેસના દાવાને ફગાવી દેતા ભારતીય જનતા પાર્ટી તરફથી તે દિવસનું વિવરણ આપવામાં આવ્યું છે જેમાં ક્યાંય પણ જેટલી અને માલ્યાની મુલાકાતની વાત નથી. ઉલ્લેખનીય છે કે કોંગ્રેસ નેતા પી.એલ. પુનિયાનાં જણાવ્યા અનુસાર લંડન ફરાર થવાના એક દિવસ અગાઉ ભાગેડુ શરાબ વેપારી વિજય માલ્યા અને નાણામંત્રી અરુણ જેટલીની મુલાકાત યોજાઈ હતી જો કે ભાજપના સૂત્રોના જણાવ્યાં મુજબ જેટલી તે દિવસે સંસદમાં જ નહોતા એટલે માલ્યા સાથેની બેઠકની વાત ખોટી છે.